Eesti Energia peatas üheks nädalaks BREM Kinnisvarahoolduse tarbimiskohtades elektrivoolu väljalülitamise, kuna ettevõte tasus ühe viiendiku oma elektrivõlast. Sellel nädalal selgub, kas õnnestub saavutada kokkulepe ka ülejäänud võlasumma likvideerimiseks, teatas Eesti Energia. Juhul kui 6. augustiks kokkulepet võla tasumise osas ei sõlmita, katkestab Eesti Energia tarbimiskohtade võrguühendused alates 9. augustist. Eesti Energia  juhatuse liige Margus Rink kinnitas Indrek Kiislerile, et kahjuks peab nende firma iga päev mõnelt kliendilt voolu ära võtma.